**Pilihan raya kecil Permatang Pauh 2015** diadakan pada 7 Mei 2015 dan hari penamaan calon pada 25 April 2015. Pilihan raya kecil itu dibuat berikutan penyandang kerusi berkenaan, Datuk Seri Anwar Ibrahim hilang kelayakan sebagai ahli Parlimen setelah Lembaga Pengampunan menolak petisyen pengampunan ketua pembangkang itu. Pilihan raya kecil Rompin 2015 juga diadakan setelah kematian ahli parlimennya Tan Sri Jamaluddin Jarjis.

Pada 8 April 2015, Pengerusi SPR Tan Sri Abdul Aziz Mohd Yusof memaklumkan bahawa terdapat seramai 71,890 pengundi. 627 pengundi akan mengundi pada hari pengundian awal yang akan berlangsung pada 3 Mei 2015. Tarikh mengundi awal khusus untuk anggota keselamatan serta pasangan masing-masing. Tarikh tutup permohonan Undi Pos (luar negara) pada 25 April dan tarikh tutup permohonan Undi Pos (dalam negara) pada 27 April.

Punca pilihan raya kecil
------------------------

PRK Permatang Pauh diadakan berikutan keputusan Lembaga Pengampunan menolak petisyen pengampunan diraja yang dipohon keluarga Datuk Seri Anwar Ibrahim selepas Mahkamah Persekutuan mendapati Anwar bersalah meliwat bekas pembantu peribadinya, Mohd Saiful Bukhari Azlan. Anwar sedang menjalani hukuman penjara lima tahun di Penjara Sungai Buloh  SPR telah menerima notis rasmi daripada Yang Dipertua Dewan Rakyat, Tan Sri Pandikar Amin Mulia pada 1 April 2015.

PRK kali ini 'luar biasa' kerana buat pertama kalinya SPR menguruskan PRK itu disebabkan sabitan mahkamah. Sebelum ini keperluan mengadakan PRK iaitu berdasarkan peruntukan Artikel 54 (1) Perlembagaan Persekutuan adalah berpunca daripada berlakunya kematian atau peletakan jawatan.

Prestasi lalu
-------------

Anwar Ibrahim (PKR) menang besar dalam Pilihan Raya Umum 2013 (PRU13) di Permatang Pauh dengan majoriti 11,721 menewaskan calon Barisan Nasional (BN) Dr Mazlan Ismail dan calon Bebas Dr Abdullah Zawawi Samsudin. Anwar mendapat 37,090 undi manakala Mazlan dan Dr. Abdullah masing-masing memperoleh 25,369 dan 201 undi.

PRK Permatang Pauh adalah pilihan raya kecil ke-10 selepas pilihan raya umum ke-13 yang berlangsung pada 5 Mei 2013.

Sembilan pilihan raya kecil sebelum ini adalah PRK Dun) Kuala Besut, Terengganu (24 Julai 2013); PRK Dun Sungai Limau, Kedah (4 Nov 2013); PRK Dun Kajang, Selangor (23 Mac 2014); PRK Dun Balingian, Sarawak (29 Mac 2014); PRK Parlimen Bukit Gelugor, Pulau Pinang (25 Mei 2014); PRK Parlimen Teluk Intan, Perak (31 Mei 2014); PRK Dun Pengkalan Kubor, Kelantan (25 September 2014); PRK DUN Chempaka, Kelantan (22 Mac 2015); dan PRK Parlimen Rompin (5 Mei 2015).

Maklumat awal
-------------

Dewan Perdana, Institut Kemahiran Belia Negara, Bukit Mertajam akan dijadikan pusat penamaan calon dan pusat penjumlahan rasmi undi. Sebanyak 26 pusat mengundi akan dibuka dengan Dewan Gemilang, Ibu Pejabat Pejabat Polis Daerah Seberang Perai Tengah dijadikan pusat pengundian awal dan 25 buah sekolah lagi dengan 132 saluran dibuka pada hari pengundian biasa. Tempoh berkempen selama 12 hari.

Seramai 1,110 petugas pilihan raya akan dilantik untuk pengendalian proses pilihan raya ini dan dianggarkan memerlukan belanja sebanyak RM1,973,816.

Daftar Pemilih Induk 2013 akan digunakan untuk PRK Permatang Pauh .Daftar pemilih tambahan suku ketiga 2014 yang dikemaskini sehingga 1 April 2015 turut digunakan. Daftar pemilih itu akan mula dijual pada 18 April.

Jusni Ismail, Pegawai Daerah Seberang Perai Tengah dilantik sebagai Pegawai Pengurus Pilihan Raya dan 6 penolong pegawai dilantik bagi tujuan memantau semua aktiviti kempen pilihan raya sepanjang tempoh rasmi berkempen. Enam pasukan penguatkuasa kempen pilihan raya yang diketuai seorang pegawai penguatkuasa bagi setiap pasukan.

Statistik SPR 2015 mendapati , pengundi berusia 30-39 tahun merupakan bilangan pengundi terbanyak di Permatang Pauh mewakili 16,544 pengundi atau 23.01%. Pengundi berusia 40-49 tahun mewakili 16,496 atau 22.95% dan kumpulan ketiga ialah pengundi berusia 50-59 tahun yang mewakili 14,613 atau 20.33%.

Calon-calon
-----------

Pertandingan empat penjuru melibatkan calon BN, Suhaimi Sabidi; calon PKR, Datuk Seri Dr Wan Azizah Wan Ismail; calon Parti Rakyat Malaysia, Azman Shah Othman dan wakil Bebas, Salleh Isahak. Seorang calon Bebas, Dr Abdullah Zawawi Samsudin (47 tahun) yang mengumumkan akan bertanding telah menarik diri dengan alasan sudah ada calon Bebas lain bertanding. Dr Abdullah Zawawi pernah bertanding pada 2013 tetapi tewas, hilang deposit kerana hanya mendapat 201 undi.

Penamaan calon berjalan lancar di Pusat Penamaan Calon PRK Permatang Pauh di Institut Kemahiran Belia Negara, Bukit Mertajam di Berapit, Pulau Pinang.

Sinar Harian pada 22 April 2015 melaporkan bahawa Badrul Abdul Rahman (PAS Permatang Pauh) memaklumkan mengundi calon PKR hukumnya adalah haram dan berdosa mengundi calon yang menolak hudud. Yang Dipertua Pas Kawasan Permatang Pauh, Omar Hassan mendesak PKR dan pemimpinnya menarik balik semua bantahan dan penghinaan terhadap hudud.

Keputusan
---------

Dewan Rakyat: Pilihan raya kecil Permatang Pauh 2015| Parti | Calon | Undian | % | ±% |
| --- | --- | --- | --- | --- |
|  | BN | Shuhaimi Shabudin | 21,475 | 40 |  |
|  | Pakatan Rakyat | Wan Azizah Wan Ismail | 30,316 | 57 |  |
|  | Bebas | Salleh Ishak | 367 | 1.1 |  |
|  | Parti Rakyat Malaysia | Azman Syah Othman | 101 | 0.2 | N/A |
| Undian rosak | 843 | 1.7 | N/A |
| **Majoriti** | 8,841 | 17 |  |
| **Peratusan mengundi** | 53,092 | 74 |  |
|  | Pakatan Rakyat **kekal** | **Peralihan** | N/A |  |

Lihat juga
----------

* Pilihan raya kecil
* Pilihan raya

Rujukan
-------

1. ↑  Tarikh PRK Parlimen Rompin mungkin serentak dengan Permatang Pauh
2. ↑  "Archived copy". Diarkibkan daripada yang asal pada 2015-05-18. Dicapai pada 2015-04-25. Unknown parameter `|deadurl=` ignored (bantuan)CS1 maint: archived copy as title (link)
3. ↑  "Permatang Pauh by-election: PRM says Azman not from their party". 25 April 2015.
4. ↑  "PRM denies Azman Shah is its member". *www.thesundaily.my*.
5. ↑  Wan Azizah enggan ulas calon PRK Permatang Pauh
6. ↑  [PRK Permatang Pauh 7 Mei, luar biasa
7. ↑  Pertembungan empat penjuru PRK Permatang Pauh
8. ↑  PRK Permatang Pauh: Empat calon masuk daftar
9. ↑  Tidak salah undi PKR selagi tiada arahan

| * l
* b
* s
Malaysia Pilihan raya di Malaysia sejak tahun 2000-an |
| --- |
| Pilihan raya umum | 

|  |  |
| --- | --- |
| Tahun | 
* 2004
* 2008
* 2013
* 2018

 |
| Keputusan undian | 
* ke-11
* ke-12
* ke-13
* ke-14

 |

 |
| Pilihan raya negeri | 

|  |  |
| --- | --- |
| Negeri/Tahun | 
* Sarawak 2001
* Negeri Sembilan 2004
* Sabah 2004
* Selangor 2004
* Sarawak 2006
* Negeri Sembilan 2008
* Sabah 2008
* Selangor 2008
* Sarawak 2011
* Negeri Sembilan 2013
* Sabah 2013
* Selangor 2013
* Sarawak 2016
* Negeri Sembilan 2018
* Pulau Pinang 2018
* Johor 2018
* Selangor 2018

 |
| Keputusan undian | 
* ke-11
* ke-12
* ke-13
* ke-14

 |

 |
| Pilihan raya kecil | 

|  |  |
| --- | --- |
| Parlimen | 
* Permatang Pauh 2008
* Kuala Terengganu 2009
* Bukit Gantang 2009
* Hulu Selangor 2010
* Sibu 2010
* Batu Sapi 2010
* Bukit Gelugor 2014
* Teluk Intan 2014
* Rompin 2015
* Permatang Pauh 2015
* Sungai Besar 2016
* Kuala Kangsar 2016
* Port Dickson 2018
* Cameron Highlands 2019
* Sandakan 2019
* Tanjung Piai 2019

 |
| Negeri | 
* Sanggang 2000
* Lunas 2000
* Pahang 2001
* Indera Kayangan 2002
* Ketari 2002
* Kuala Berang 2004
* Ba'Kelalan 2004
* Pengkalan Pasir 2005
* Batu Talam 2007
* Machap 2007
* Ijok 2007
* Bukit Selambau 2009
* Batang Air 2009
* Penanti 2009
* Manek Urai 2009
* Permatang Pasir 2009
* Bagan Pinang 2009
* Galas 2010
* Tenang 2011
* Merlimau 2011
* Kerdau 2011
* Kuala Besut 2013
* Sungai Limau 2013
* Kajang 2014
* Balingian 2014
* Pengkalan Kubor 2014
* Chempaka 2015
* Tanjong Datu 2017
* Sungai Kandis 2018
* Balakong 2018
* Seri Setia 2018
* Semenyih 2019
* Rantau 2019

 |

 |
| Lihat templat utama: **Pilihan raya Malaysia** |

| * l
* b
* s
Pilihan raya kecil selepas PRU-13 |
| --- |
| Parlimen | Pulau Pinang Bukit Gelugor 2014 • Perak Teluk Intan 2014 • Pahang Rompin 2015 • Pulau Pinang Permatang Pauh 2015  |
| DUN | Bendera Terengganu Kuala Besut 2013 • Bendera Kedah Sungai Limau 2013 • Selangor Kajang 2014 • Sarawak Balingian 2014 • Kelantan Pengkalan Kubor 2014 • Kelantan Chempaka 2015  |